นอวาซอรา (เพลงของตามารา ฌิฟกอวิช)

"นอวาซอรา" () เป็นเพลงโดยตามารา ฌิฟกอวิช นักร้องชาวมอนเตเนโกร ซึ่งประพันธ์บอริส ซูบอติช เพลงนี้วางจำหน่ายเมื่อวันที่ 27 พฤศจิกายน ค.ศ. 2025 และจะเป็นตัวแทนของในการประกวดเพลงยูโรวิชันปี 2026

 การประกวดเพลงยูโรวิชันปี 2026 

 มอนเตซอง 2025 
มอนเตซอง 2025 เป็นการประกวดเพลงระดับชาติที่จัดขึ้นเพื่อคัดเลือกตัวแทนของมอนเตเนโกรในการประกวดเพลงยูโรวิชันปี 2026 ซึ่งจัดโดยอาร์ทีซีจี การประกอบประกอบด้วยรอบชิงชนะเลิศในวันที่ 21 ธันวาคม ค.ศ. 2025 ซึ่งจัดขึ้นที่สตูดิโอใหญ่ของอาร์ทีซีจีในพอดกอรีตซา โดยมีอันเดรีย เซกูลารัค, ดายานา โกลูโบวิช เปโยวิช และเยเลนา โบโซวิชเป็นพิธีกร การตัดสินจากผู้ชนะจะนับจากคณะกรรมการร้อยละ 50 และอีกส่วนหนึ่งจากผู้ชมทั้งในมอนเตเนโกรและจากทั่วโลก

ตามารา ฌิฟกอวิชชนะการประกวดด้วยเพลง "นอวาซอรา" และคะแนนรวม 22 คะแนน โดยได้รับคะแนนสูงสุด (12 คะแนน) จากคณะกรรมการ และได้รับคะแนนอันดับสอง (10 คะแนน) จากผู้ชม ส่งผลให้เธอได้รับสิทธิในการเข้าร่วมการประกวดเพลงยูโรวิชันปี 2026

 ในยูโรวิชัน 
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026

 อ้างอิง 

หมวดหมู่:เพลงภาษามอนเตเนโกร
หมวดหมู่:เพลงในปี พ.ศ. 2568
หมวดหมู่:ประเทศมอนเตเนโกรในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน